title: Sklep Sveta 2013/178/SZVP z dne 25. februarja 2013 o podpisu in sklenitvi Sporazuma med Evropsko unijo in Republiko Mali o statusu vojaške misije Evropske unije v Republiki Mali, ki prispeva k usposabljanju malijskih oboroženih sil (EUTM Mali)

text:
16.4.2013             SL                               Uradni list Evropske unije                                                L 106/1

                                                                    II
                                                          (Nezakonodajni akti)

                                         MEDNARODNI SPORAZUMI

                                                   SKLEP SVETA 2013/178/SZVP
                                                      z dne 25. februarja 2013
              o podpisu in sklenitvi Sporazuma med Evropsko unijo in Republiko Mali o statusu vojaške misije
              Evropske unije v Republiki Mali, ki prispeva k usposabljanju malijskih oboroženih sil (EUTM Mali)

SVET EVROPSKE UNIJE JE –                                                 (5)     V skladu s členom 5 Protokola št. 22 o stališču Danske,
                                                                                ki je priložen PEU in PDEU, Danska ne sodeluje pri
ob upoštevanju Pogodbe o Evropski uniji in zlasti člena 37 te                    pripravi in izvajanju sklepov in ukrepov Unije, ki zade
pogodbe v povezavi s členom 218(5) in (6) Pogodbo o delo                        vajo obrambo. Danska zato ne sodeluje pri sprejetju tega
vanju Evropske unije,                                                            sklepa, ki zato zanjo ni zavezujoč in se v njej ne upora
                                                                                blja.
ob upoštevanju predloga visokega predstavnika Unije za
zunanje zadeve in varnostno politiko,                                    (6)     Sporazum bi bilo treba odobriti –

ob upoštevanju naslednjega:                                              SPREJEL NASLEDNJI SKLEP:

(1)    Predsednik Republike Mali je v pismu z dne 24. decembra                                         Člen 1
       2012 na visokega predstavnika Unije za zunanje zadeve             Sporazum med Evropsko unijo in Republiko Mali o statusu
       in varnostno politiko (VP) naslovil vabilo za začetek             vojaške misije Evropske unije v Republiki Mali, ki prispeva k
       vojaške misije EU za usposabljanje v Maliju.                      usposabljanju malijskih oboroženih sil (EUTM Mali), se odobri v
                                                                         imenu Unije.
(2)    Svet je 17. januarja 2013 sprejel Sklep 2013/34/SZVP o
       vojaški misiji Evropske unije, ki prispeva k usposabljanju        Besedilo Sporazuma je priloženo k temu sklepu.
       malijskih oboroženih sil (EUTM Mali) (1).
                                                                                Člen 2
(3)    Člen 9 Sklepa 2013/34/SZVP določa, da je status enot in
       osebja EUTM Mali pod vodstvom EU, vključno s privile             Predsednik Sveta je pooblaščen, da imenuje osebo(-e), pooblaš
       giji, imunitetami ter dodatnimi jamstvi, potrebnimi za            čeno(-e) za podpis Sporazuma, ki je za Unijo zavezujoč.
       izvedbo in nemoteno delovanje njihove misije, predmet
       sporazuma, sklenjenega v skladu s členom 37 Pogodbe o                                           Člen 3
       Evropski uniji (PEU) in postopkom iz člena 218 Pogodbe            Ta sklep začne veljati na dan sprejetja.
       o delovanju Evropske unije (PDEU).

(4)    Potem ko je Svet 17. januarja 2013 sprejel sklep o
       odobritvi začetka pogajanj, je VP v skladu s členom 37            V Bruslju, 25. februarja 2013
       PEU dosegel dogovor o Sporazumu med Evropsko unijo
       in Republiko Mali o statusu vojaške misije Evropske unije                                                 Za Svet
       v Republiki Mali, ki prispeva k usposabljanju malijskih
       oboroženih sil (EUTM Mali) (v nadaljnjem besedilu:                                                       Predsednik
       Sporazum).                                                                                S. COVENEY

(1) UL L 14, 18.1.2013, str. 19.


title: 2011/618/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske policijske akademije za proračunsko leto 2009

text:
               27.9.2011

               SL

               Uradni list Evropske unije

               L 250/260

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske policijske akademije za proračunsko leto 2009
   (2011/618/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori Akademije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 tega sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti njenega člena 94,
   ob upoštevanju člena 77 in priloge VI poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0150/2011),

               1.

               odloži sprejetje odločitve o podelitvi razrešnice direktorju Evropske policijske akademije glede izvrševanja proračuna akademije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi, da se objavita v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 137.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/261

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori Akademije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 tega sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti njenega člena 94,
   ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),
   ob upoštevanju letnega poročila o dejavnostih generalnega direktorata za pravičnost, svobodo in varnost za leto 2009,
   ob upoštevanju člena 77 in priloge VI poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0150/2011),

               A.

               ker je bila akademija ustanovljena leta 2001 in je bila s 1. januarjem 2006 spremenjena v organ Skupnosti v smislu člena 185 finančne uredbe in zanjo veljajo določbe okvirne finančne uredbe za agencije,

               B.

               ker je Računsko sodišče v svojem poročilu o letnih računovodskih izkazih akademije za proračunski leti 2006 in 2007 izdalo mnenje s pridržkom glede zakonitosti in pravilnosti z njimi povezanih transakcij, saj postopki javnih naročil niso bili v skladu z določbami finančne uredbe,

               C.

               ker je Računsko sodišče v svojem poročilu o letnih računovodskih izkazih akademije za proračunsko leto 2008 dodalo poudarek k svojemu mnenju glede zanesljivosti računovodskih izkazov brez pridržkov in mnenje s pridržkom glede zakonitosti in pravilnosti z njimi povezanih transakcij, ne da bi ga izrecno opredelilo,

               D.

               ker je Parlament s sklepom z dne 7. oktobra 2010 (5) direktorju akademije zavrnil podelitev razrešnice glede izvrševanja proračuna akademije za proračunsko leto 2008,

               E.

               ker je Računsko sodišče v svojem poročilu o letnih računovodskih izkazih akademije za proračunsko leto 2009 ponovno izdalo mnenje s pridržkom glede zakonitosti in pravilnosti z njimi povezanih transakcij,

               F.

               ker je proračun akademije za leto 2009 znašal 8 800 000 EUR, v primerjavi z 8 700 000 EUR v letu 2008,

      Pomanjkljivosti v postopkih javnih naročil

               1.

               je zaskrbljen, ker akademija vztrajno krši finančno uredbo v zvezi s pravili za javna naročila; zlasti ugotavlja, da obsežen del proračuna akademije vsebuje naslednje nepravilnosti:

                           —

                           pomanjkanje pogodbe ali razpisnega postopka,

                           —

                           pogoji za naročilo niso opredeljeni,

                           —

                           ni zahtevkov ali prejemkov finančnih ponudb,

                           —

                           finančna ocena ni bila opravljena;

               2.

               obžaluje dejstvo, da v nekaterih primerih ni bila izvedena nobena preiskava, kot na primer pri neprimerno izvedenih postopkih javnih naročil, pri katerih so bile pogodbe o zaposlitvi nezakonite;

               3.

               priznava, da je bil 8. junija 2010 s sklepom direktorja št. 002/2010 na akademiji končno imenovan uradnik za javna naročila, sprejet pa je bil tudi priročnik za javna naročila, kateremu so priložene predloge in kontrolni seznami;

               4.

               zahteva, da akademija Parlamentu pred 31. oktobrom 2011 posreduje poročilo o uporabi priročnika za javna naročila v obdobju od 1. julija 2010 do 1. julija 2011;

      Neupoštevanje pravil za stroške organizacije tečajev

               5.

               je zaskrbljen ker je Računsko sodišče ugotovilo velike pomanjkljivosti pri administrativnih in finančnih pravilih za stroške organizacije tečajev in seminarjev, ki so večinski del odhodkov iz poslovanja akademije; meni, da je nesprejemljivo, da je do največjih nepravilnosti prišlo, ker revizija finančne uredbe akademije nikoli ni začela veljati in so bile zato vse sklenjene pogodbe o zaposlitvi nezakonite; je seznanjen z obvestilom akademije, da so te pogodbe leta 2010 potekle in niso bile obnovljene;

               6.

               obžaluje, da revidirana finančna uredba akademije nikoli ni začela veljati, zaradi česar so bile pogodbe o zaposlitvi, sklenjene z nekaterimi svetovalci in strokovnjaki, nezakonite (celoten znesek naj bi znašal 200 000 EUR, vključno s 34 800 EUR za proračunsko leto 2009);

               7.

               ugotavlja, da je finančna uredba akademije, ki je bila predložena v oceno Komisiji leta 2009, vsebovala dve določbi, o katerih Komisija ni imela pozitivnega mnenja, češ da nista v skladu z revidirano okvirno finančno uredbo;

               8.

               priporoča akademiji, naj zaradi spodbujanja preglednosti omogoči neposreden dostop do svojega podrobnega proračuna, ki mora vsebovati seznam pogodb in sklepov o dodelitvi javnih naročil, tako da ga objavi na svojem spletnem mestu, z izjemo tistih pogodb, za katere bi objava pomenila varnostno tveganje; meni, da to priporočilo ni v nasprotju z načelom varstva osebnih podatkov;

      Prenos proračunskih sredstev

               9.

               je zaskrbljen, ker je bilo več kot 3 800 000 EUR sredstev za plačila, kar ustreza 43 % skupnega proračuna, za leto 2009 prenesenih v leto 2010; zaskrbljen je tudi, ker je bilo treba razveljaviti 46 % sredstev, prenesenih iz leta 2008; poudarja, da je takšno stanje pokazatelj resne in ponavljajoče se šibkosti pri načrtovanju in spremljanju izvajanja proračuna ter ni v skladu z načelom enoletnosti;

               10.

               čeprav ima akademija novo vodstvo, opaža, da so bile v preteklosti storjene napake, ki še niso bile popravljene; je zaskrbljen zaradi pomanjkljivosti akademije na področju načrtovanja in spremljanja izvrševanja proračuna za leto 2009;

               11.

               ugotavlja, da je bilo treba že v proračunskem letu 2008 prenesti 31 % celotnega proračuna akademije in da je bilo treba v letu 2007 prenesti 41,5 % njenega celotnega proračuna, preklicati pa več kot 20 % (500 000 EUR) proračunskih sredstev, prenesenih iz leta 2006;

               12.

               vendar pozdravlja dejstvo, da so se na akademiji od marca 2010 uvedli tedenski sestanki uprave, da bi se izboljšala izvajanje in nadzor proračuna; ugotavlja, da se načrtujejo izboljšave, ki bodo vpeljane skupaj z večletnim načrtom dejavnosti akademije; je seznanjen s sprejetimi ukrepi za rešitev te težave v letu 2010; poziva akademijo, naj organu za razrešnico redno poroča o izboljšavah in sprejetih ukrepih;

      Računovodski sistem

               13.

               obžaluje, da je Računsko sodišče letos ponovno poročalo o občutnih zamudah in napakah pri pripravi začasnih izkazov za leto 2009; priznava, da je zaostanek pri neobdelanih računih s konca leta 2009 znašal 900 000 EUR; ugotavlja, da so te razmere nastale zaradi nezadovoljive razporeditve finančnih odgovornosti, šibkih postopkov notranjega nadzora in težav pri zaposlovanju ter zadrževanju usposobljenega in izkušenega osebja na finančnem in računovodskem področju; zato poziva agencijo, naj nemudoma izboljša to stanje in organ za razrešnico obvesti o sprejetih ukrepih;

               14.

               je zaskrbljen, da je akademija v svojih finančnih izkazih za leto 2009 celoten učinek svojih napak na nakopičene rezerve pred 1. januarjem 2008 ocenila na 929 670,27 EUR (10,56 % njenega celotnega proračuna za 2009), skupne posledice za nakopičene rezerve zaradi napak v letu 2008 pa na 284 718,77 EUR (3,2 % njenega skupnega proračuna za 2009);

      Upravljanje kadrov

               15.

               je zaskrbljen, ker je Računsko sodišče poročalo o številnih šibkih točkah pri postopkih izbiranja kadrov, ki so ogrozile preglednost teh postopkov; zlasti poudarja, da dokumentacija o teh postopkih ni bila ustrezna; ocenjuje kot nesprejemljivo, da:

                           —

                           so bila merila, ki so jih kandidati morali izpolniti, določena šele po njihovi oceni in razvrstitvi,

                           —

                           so bila vprašanja za pogovore pogosto pripravljena po pregledu prijav,

                           —

                           je bila dokumentacija za postopke neustrezna;

               16.

               prav tako je zaskrbljen zaradi prakse, ki je Kadrovski predpisi za uradnike Evropske unije (6) ne dovoljujejo ali je nezakonita; poudarja zlasti primere, v katerih:

                           —

                           je bilo nemogoče določiti, ali so uspešni kandidati izpolnili zahteve glede potrebnih delovnih izkušenj,

                           —

                           se je komisija odločila samo na podlagi življenjepisov,

                           —

                           uspešni kandidat ni izpolnjeval osnovnih zahtev glede delovnih izkušenj,

                           —

                           je bilo uslužbencu z vodilnimi pristojnostmi dovoljeno, da živi zunaj Združenega kraljestva in dela v njenih prostorih v Bramshillu omejeno število dni letno, akademija pa je pokrivala potne stroške;

               17.

               obžaluje, da je pogodba o zaposlitvi, ki je bila napačno izvedena, še vedno veljavna; poziva akademijo, naj to nepravilnost nemudoma odpravi;

               18.

               se vseeno sprašuje, kako namerava akademija rešiti nenehne kadrovske težave, zlasti ker zaradi dejstva, da je sedež njenega sekretariata v Bramshillu, veliko težje pritegne in obdrži ustrezno kvalificiran kader;

               19.

               vendar priznava, da je bil na akademiji leta 2010 s sklepom direktorja št. 004/2010 sprejet priročnik za rekrutiranje, skladen s kadrovskimi predpisi; zato poziva akademijo, naj organ za razrešnico obvesti, v kolikšni meri se ta sklep izvaja;

      Odobrena sredstva, uporabljena za financiranje zasebnih odhodkov

               20.

               ugotavlja, da je po ponavljajočih se zahtevah službe za notranjo revizijo, Računskega sodišča in organa za razrešnico naknadni pregled odobrenih sredstev, uporabljenih za financiranje zasebnih odhodkov, izvedlo zunanje podjetje;

               21.

               zlasti je seznanjen z dejstvom, da je bil cilj zunanjega ocenjevanja revizija ukrepov, ki jih je akademija sprejela za reševanje vprašanj, ki jih je postavilo Računsko sodišče med revizijo akademije leta 2007, in priprava poročila, iz katerega bo razvidno, koliko odobrenih sredstev je bilo porabljenih za financiranje zasebnih odhodkov in kolikšni zneski so bili izterjani do takrat; je seznanjen, da je zunanji revizor poročal kot sledi:

                           (v GBP)

                           Proračunska postavka

                           Odobrena sredstva, kot jih je akademija predstavila revizorjem

                           Sredstva, ki jih je akademija izterjala

                           Potni stroški

                           9 508

                           7 421

                           Stroški voznega parka akademije

                           14 783

                           13 916

                           Nakup pohištva

                           14 788

                           500

                           Stroški mobilnih telefonov

                           3 721

                           3 721

                              SKUPAJ

                              42 800

                              25 558

               22.

               ugotavlja, da so zneski povrnjenih zasebnih izdatkov v poročilu 10/0257/KA, če sploh so na voljo, občutno nižji od zneskov, ki jih razkriva poročilo zunanjega revizorja;

               23.

               obžaluje dejstvo, da zaradi pretečenega časa, pomanjkljivosti takratnega finančnega upravljanja ter spremljanja in poročanja na akademiji, ki sega do revizije leta 2007, zunanji revizor ni mogel potrditi natančne ocene neustrezno porabljenih odobrenih sredstev; zato ugotavlja, da je zunanji revizor menil, da je bolj pomembna revizija opravljenih izterjav in izterjav, ki se bodo lahko še izvedle;

               24.

               priznava, da je zunanja revizija ugotovila, da ni realne možnosti, da bi še prišlo do izterjav; predvsem ugotavlja, da:

                           —

                           je prodaja pohištva prinesla samo 500 GBP,

                           —

                           akademija nima pravice zahtevati od zaposlenih, ki so koristili prostovoljne prevozne storitve, da ji naknadno plačajo potne stroške, ki jih je zaradi tega imela; ugotavlja tudi, da se v skladu s členom 85 kadrovskih predpisov te vsote lahko izterjajo od zaposlenih samo, če se je uslužbenec zavedal nepravilnosti plačila ali če je bila nepravilnost tako očitna, da je ni mogel spregledati;

               25.

               poudarja, da je Računsko sodišče v svojem posebnem poročilu za leto 2007 že opozorilo, da revizorji niso mogli pregledati vseh plačil, opravljenih v letu 2007, saj ni bilo mogoče opredeliti niti zneska, ki je bil nepravilno porabljen za zasebno uporabo, niti različnih oblik zasebnih odhodkov;

               26.

               ponovno poudarja odgovornost nekdanjega direktorja za zgoraj omenjene primanjkljaje in nepravilnosti; v zvezi s tem se sklicuje na svojo resolucijo z dne 7. oktobra 2010 s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2008 (7);

               27.

               zlasti poudarja naslednje točke, ki jih je 18. maja 2009 posredovalo češko predsedstvo:

                           —

                           slabo vodenje akademije: v zvezi z ugotovitvami službe za notranjo revizijo je Komisija akademiji ponudila pomoč, a se direktor nikoli ni obrnil ne na GD za pravičnost, svobodo in varnost ne na GD za proračun,

                           —

                           stiki s sekretariatom: slaba komunikacija in pomanjkanje zaupanja med direktorjem in osebjem sta povzročila dolgotrajne spore,

                           —

                           pomanjkanje preglednosti: namesto, da bi odkrival težave in upravni odbor ali Komisijo zaprosili za nasvet, je direktor informacije, ki so kasneje prišle na dan naključno, zadržal zase,

                           —

                           odgovornost direktorja do upravnega sveta: direktor ni spoštoval sklepov upravnega sveta;

               28.

               ugotavlja, da je bila odgovornost za porabo proračunskih sredstev za financiranje zasebnih izdatkov nedvoumno ugotovljena; zato obžaluje, da se upravni odbor akademije v strahu, da bo omadeževan njen ugled, ni primerno odzval na vodstvene napake prejšnjega direktorja; meni, da je nesprejemljivo, da se upravni odbor ni odločil za disciplinske ukrepe predvsem zaradi tega, ker bi utegnil prejšnji direktor vložiti tožbo;

               29.

               zato znova izraža prepričanje, da bi moral upravni odbor akademije za to napako odgovarjati, in predlaga spremembe, ki bodo preprečile, da bi se kaj takšnega ponovilo; poziva k ponovnemu premisleku o stališču Komisije v upravnem odboru s tem, da se ji podeli glasovalna pravica;

      Notranja revizija

               30.

               pozdravlja pobudo akademije, da organu za razrešnico posreduje končno ocenjevalno poročilo službe za notranjo revizijo o izvajanju večletnega načrta akademije za obdobje 2010–2014; meni, da je to znak preglednosti in najboljše prakse, ki ji morajo slediti vse druge agencije;

               31.

               priznava, da je akademija sledila priporočilom službe za notranjo revizijo, Računskega sodišča in organa za razrešnico in na koncu 21. junija 2010 sprejela sklep direktorja št. 010/2010 o novem postopku za beleženje izjem; zdaj poziva akademijo, naj organ za razrešnico obvesti o stopnji izvajanja tega sklepa;

               32.

               ugotavlja, da bi morala razrešnica za izvrševanje proračuna akademije temeljiti tudi na njeni uspešnosti poslovanja med letom;

      Večletni načrt akademije za obdobje 2010–2014

               33.

               ugotavlja, da je upravni odbor agencije na zahtevo organa za razrešnico maja 2010 končno odobril večletni načrt; prav tako pozdravlja dejstvo, da je bilo od konca septembra 2010 doseženih 19 od 44 ciljev, 18 jih je potekalo še v skladu z načrtovanim časovnim razporedom, 7 ciljev pa še vedno čaka na začetek izvajanja;

               34.

               je zaskrbljen, da je služba za notranjo revizijo v svojem končnem ocenjevalnem poročilu o izvajanju večletnega načrta akademije za obdobje 2010–2014 ugotovila, da nekatere točke tega načrta niso jasne in da se prekrivajo z njenimi cilji; zato poudarja, da poročanje o napredku ni vedno dovolj natančno, da bi iz njega lahko jasno sklepali, na kakšne konkretne ukrepe se posamezni cilji nanašajo in je zato težko oceniti skupno stanje z njimi povezanih ukrepov;

               35.

               zato poziva akademijo, naj:

                           —

                           v zvezi s ciljem št. 7 večletnega načrta 2 „standardi za notranjo revizijo CEPOL“ sprejme 16 novih standardov za notranjo revizijo, ki bodo poenostavili predhodni sistem 24 standardov,

                           —

                           v zvezi s ciljem št. 4 večletnega načrta 3 „ocena uspešnosti in učinkovitosti dela sekretariata ter njegovega vodstva in uprave“ opiše status uravnotežene preglednice dosežkov, s katero naj bi se merila uspešnost akademije in izvajanje letnega ocenjevanja zaposlenih,

                           —

                           v zvezi s ciljem št. 1 večletnega načrta 4 „revizija finančnih in računovodskih krogov“ natančneje načrtuje prihodnji razvoj finančnih postopkov tako, da opiše rezultate revizije, zlasti najpomembnejša priporočila, ki jih namerava izvesti, da bi spodbujala učinkovite finančne postopke, tudi nadzor,

                           —

                           v zvezi s ciljem št. 2 večletnega načrta 5 „okrepljene zmožnosti za predhodno in naknadno preverjanje“ predstavi glavne spremembe predhodnih preverjanj, ki so že v uporabi ali šele v fazi načrtovanja, pa tudi načrtov za naknadne preglede subvencij,

                           —

                           v zvezi s ciljem št. 1 večletnega načrta 10 „zmanjšati opiranje na začasno osebje“ razvije politiko za začasno osebje,

                           —

                           v zvezi z večletnim načrtom 11 „izboljšati in izpopolniti vodstvo kadrovske službe“ opiše uporabnost in pričakovane koristi za novo načrtovano metodo kadrovske službe akademije, tudi vpliva, ki ga bo morda imel na prihodnje potrebe akademije po človeških virih,

                     in poziva akademijo in njen upravni obor, naj organ za razrešnico do 30. junija 2011 obvestita o sprejetih ukrepih in izboljšavah v zvezi z vsemi temi vprašanji;

               36.

               je seznanjen z odgovorom akademije, da bo zagotovo sprejela potrebne ukrepe v skladu z veljavnimi predpisi, če bo po notranji preiskavi ugotovljeno, da se lahko določi osebna odgovornost; poziva akademijo, naj organ za razrešnico obvesti o izvajanju notranje preiskave;

               37.

               Računsko sodišče poziva, naj izvede posebno revizijo, s katero bo preverilo izvajanje akcijskega načrta akademije;

               38.

               znova opozarja, da je napredek akademije pri izvajanju večletnega načrta odvisen predvsem od njene sposobnosti zaposliti in obdržati kvalificiran kader z izkušnjami na področju financ in računovodstva;

      Strukturne pomanjkljivosti

               39.

               je seznanjen z mnenjem o strukturnih težavah akademije v letnem poročilu o dejavnostih GD za pravičnost, svobodo in varnost za leto 2009; se znova sprašuje o sposobnosti akademije za reševanje naslednjih vprašanj:

                           —

                           akademija ne more izvajati zapletenih finančnih uredb in kadrovskih predpisov EU zaradi omejenih nalog in posledične majhnosti,

                           —

                           sedež sekretariata akademije je v Bramshillu, kakih 70 kilometrov iz Londona, kar je ovira, med drugim glede zaposlovanja in javnega prevoza,

                           —

                           stroški vodenja so zelo visoki glede na dejavnosti akademije, saj je imela v letu 2009, čeprav zaposluje samo 28 uslužbencev, kar 27-članski upravni odbor z glasovalno pravico;

               40.

               ugotavlja, da sta akademija in Europol dva organa Unije, ki delujeta na sorodnih področjih in opravljata dopolnjujoče se dejavnosti; je prepričan, da bi se bilo mogoče izogniti dodatnim nepotrebnim stroškom, če bi te dejavnosti združili pod okriljem skupne agencije; opozarja, da mora proračun Unije temeljiti na dobrem finančnem poslovodenju, torej mora biti poraba smotrna, uspešna in učinkovita, nepotrebne odhodke pa je treba primerno obravnavati;

                           (a)

                           zato priporoča združitev akademije z Europolom v bližnji prihodnosti; je prepričan, da bi združitev omogočila bolj smotrno in učinkovito porabo sredstev; prav tako je prepričan, da so stroški ločenega delovanja akademije in Europola višji, kot bi bili stroški združitve; zato pozdravlja predlog Komisije, da bi Europol lahko od akademije prevzel naloge usposabljanja; obžaluje, da države članice tega predloga niso podprle, in poziva k njegovi ponovni oceni;

                           (b)

                           je prepričan, da bi bila združitev akademije in Europola koristna tudi v smislu dejavnosti, ki jih trenutno izvajata ti agenciji; meni, da združitev ne bi prinesla samo konkretnih rešitev za omenjene strukturne in kronične težave akademije, temveč bi ji tudi omogočila, da pri opravljanju svojih nalog usposabljanja višjih policijskih kadrov neposredno izkoristi strokovno znanje Europola o mednarodnem organiziranem kriminalu; meni, da bi po drugi strani Europol lahko izkoristil mreže in strokovno znanje akademije na področju usposabljanja, pa tudi dejstvo, da bi imel v svojih prostorih oddelek, ki se ukvarja izključno z usposabljanjem;

                           (c)

                           znova zahteva, da Komisija do 1. septembra 2011 razišče možnosti za združitev akademije z Europolom, kar bi bila lahko konkretna rešitev za strukturne in kronične težave akademije; poziva Svet in Komisijo, naj do konca leta 2011 Parlamentu predložita poročilo o združitvi akademije z Europolom;

               41.

               glede drugih ugotovitev horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (8) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 137.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.

      (5)  UL L 320, 7.12.2010, str. 11.

      (6)  UL L 56, 4.3.1968, str. 1.

      (7)  UL L 320, 7.12.2010, str. 12.

      (8)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Sveta (SZVP) 2016/359 z dne 10. marca 2016 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

text:
               12.3.2016

               SL

               Uradni list Evropske unije

               L 67/37

         SKLEP SVETA (SZVP) 2016/359
   z dne 10. marca 2016
   o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 17. marca 2014 sprejel Sklep 2014/145/SZVP (1) o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.

               (2)

               Svet je 14. septembra 2015 sprejel Sklep (SZVP) 2015/1524 (2), s katerim je ukrepe podaljšal za nadaljnjih šest mesecev.

               (3)

               Zaradi nadaljnjega spodkopavanja oziroma ogrožanja ozemeljske nedotakljivosti, suverenosti in neodvisnosti Ukrajine bi bilo treba Sklep 2014/145/SZVP podaljšati še za šest mesecev.

               (4)

               Svet je pregledal posamezne uvrstitve na seznam. Prilogo bi bilo treba spremeniti, vnose za tri osebe, ki so umrle, pa bi bilo treba črtati.

               (5)

               Sklep 2014/145/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/145/SZVP se spremeni:

               (1)

               v členu 6 se drugi odstavek nadomesti z naslednjim:
               „Ta sklep se uporablja do 15. septembra 2016.“;

               (2)

               Priloga se spremeni, kot je določeno v Prilogi k temu sklepu.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 10. marca 2016

            Za Svet

            Predsednik

         K.H.D.M. DIJKHOFF

      (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).

      (2)  Sklep Sveta (SZVP) 2015/1524 z dne 14. septembra 2015 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 239, 15.9.2015, str. 157).

      PRILOGA

                  I.

                  S seznama iz Priloge k Sklepu 2014/145/SZVP se črtajo naslednje osebe:
                  OSEBE

                              7.

                              Yuriy Gennadyevich ZHEREBTSOV

                              41.

                              Igor Dmitrievich SERGUN

                              133.

                              Pavel DREMOV

                  II.

                  Vnosi za naslednje osebe in subjekte iz Priloge k Sklepu 2014/145/SZVP se nadomestijo z naslednjim:
                  SEZNAM OSEB

                              Ime

                              Podatki o istovetnosti

                              Razlogi

                              Datum uvrstitve na seznam

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич AKCëHOB),
                              Serhiy Valeriyovych AKSYONOV (Сергiй Валерiйович Аксьонов)

                              Datum rojstva: 26.11.1972
                              Kraj rojstva: Bălți, zdaj Republika Moldavija

                              Aksjonov je bil 27. februarja 2014 v parlamentu Krima (vrhovna rada) izvoljen za „predsednika vlade Krima“ ob navzočnosti proruskih oboroženih oseb. Vršilec dolžnosti predsednika Ukrajine Oleksandr Turčinov je 1. marca 2014 njegovo „izvolitev“ razglasil za neustavno. Dejavno je lobiral za „referendum“16. marca 2014 in bil eden od sopodpisnikov „pogodbe o pristopu Krima k Ruski federaciji“18. marca 2014. Predsednik Putin ga je 9. aprila 2014 imenoval za vršilca dolžnosti „voditelja“ tako imenovane „Republike Krim“. 9. oktobra 2014 je bil uradno „izvoljen“ za „voditelja“ tako imenovane „Republike Krim“. Aksjonov je pozneje odločil, da se funkciji „voditelja“ in „predsednika vlade“ združita.
                              Je član državnega sveta Rusije.

                              17.3.2014

                              2.

                              Vladimir Andreevich KONSTANTINOV (Владимир Андреевич Константинов)

                              Datum rojstva: 19.11.1956
                              Kraj rojstva: Vladimirovka (tudi Vladimirovca), območje Slobozie, SSR Moldavija (zdaj Republika Moldavija) ali Bogomol, SSR Moldavija

                              Kot predsedujoči vrhovnemu svetu Avtonomne republike Krim je imel pomembno vlogo pri odločitvah verhovne rade v zvezi z „referendumom“ proti ozemeljski nedotakljivosti Ukrajine in je pozival volivce, naj glasujejo za neodvisnost Krima. Bil je eden od sopodpisnikov „pogodbe o pristopu Krima k Ruski federaciji“18. marca 2014.
                              Od 17. marca 2014 je „predsednik“„državnega sveta“ tako imenovane „Republike Krim“.

                              17.3.2014

                              3.

                              Rustam Ilmirovich TEMIRGALIEV (Рустам Ильмирович Темиргалиев)

                              Datum rojstva: 15.8.1976
                              Kraj rojstva: Ulan-Ude, ASSR Burjatija (Ruska SFSR)

                              Kot nekdanji namestnik predsednika vlade Krima je imel pomembno vlogo pri odločitvah verhovne rade o „referendumu“ proti ozemeljski nedotakljivosti Ukrajine. Dejavno je lobiral za vključitev Krima v Rusko federacijo.
                              11. junija 2014 je odstopil s položaja „prvega namestnika predsednika vlade“ tako imenovane „Republike Krim“.

                              17.3.2014

                              5.

                              Aleksei Mikhailovich CHALIY (Алексей Михайлович Чалый)

                              Datum rojstva: 13.6.1961
                              Kraj rojstva: Moskva ali Sevastopol

                              Čalij je 23. februarja 2014 na zahtevo javnosti postal „ljudski župan Sevastopola“ in sprejel to „izvolitev“. Dejavno se je zavzemal, naj Sevastopol postane ločena enota Ruske federacije po referendumu 16. marca 2014. Bil je eden od sopodpisnikov „pogodbe o pristopu Krima k Ruski federaciji“18. marca 2014. Od 1. do 14. aprila 2014 je bil vršilec dolžnosti „guvernerja“ Sevastopola, bil pa je prejšnji „izvoljeni“ predsednika zakonodajne skupščine mesta Sevastopol.

                              17.3.2014

                              6.

                              Pyotr Anatoliyovych Zima (Пётр Анатольевич Зима)

                              Datum rojstva: 29.3.1965

                              „Predsednik vlade“ Aksjonov je Zimo 3. marca 2014 imenoval za novega vodjo krimske varnostne službe (SBU), v kar je ta privolil. Pomembne informacije, vključno s podatkovno zbirko, je predal ruski obveščevalni službi (SBU). Te informacije so zajemale podatke o aktivistih na Trgu neodvisnosti in zagovornikih človekovih pravic s Krima. Imel je pomembno vlogo pri preprečevanju ukrajinskim oblastem, da bi nadzirale ozemlje Krima. 11. marca 2014 so nekdanji krimski uradniki SBU razglasili ustanovitev neodvisne varnostne službe Krima.

                              17.3.2014

                              8.

                              Sergey Pavlovych TSEKOV (Сергей Павлович Цеков)

                              Datum rojstva: 29.9.1953 ali 23.9.1953 ali 28.9.1953
                              Kraj rojstva: Simferopol

                              Kot podpredsednik verhovne rade Krima je skupaj s Sergejem Aksjonovim sprožil nezakonito razpustitev vlade Avtonomne republike Krim. K temu je pritegnil Vladimira Konstantinova in mu grozil z razrešitvijo. Javno je priznal, da so bili poslanci s Krima pobudniki poziva ruskim vojakom, naj prevzamejo verhovno rado Krima. Bil je eden prvih krimskih voditeljev, ki se je javno zavzel za priključitev Krima Rusiji.
                              Član zveznega sveta Ruske federacije iz tako imenovane „Republike Krim“.

                              17.3.2014

                              9.

                              Ozerov, Viktor Alekseevich (Виктор Алексеевич Озеров)

                              Datum rojstva: 5.1.1958
                              Kraj rojstva: Abakan, Kakazija

                              Predsednik Odbora za varnost in obrambo zveznega sveta Ruske federacije.
                              1. marca 2014 je Ozerov v imenu Odbora za varnost in obrambo zveznega sveta Ruske federacije v zveznem svetu javno podprl namestitev ruskih sil v Ukrajini.

                              17.3.2014

                              11.

                              Klishas, Andrei Aleksandrovich (Андрей Александрович Клишас)

                              Datum rojstva: 9.11.1972
                              Kraj rojstva: Sverdlovsk

                              Predsednik Odbora za ustavno pravo zveznega sveta Ruske federacije.
                              1. marca 2014 je Klišas v zveznem svetu javno podprl namestitev ruskih sil v Ukrajini. V javnih izjavah je skušal upravičiti rusko vojaško posredovanje v Ukrajini in trdil, da „ukrajinski predsednik podpira poziv krimskih oblasti predsedniku Ruske federacije, naj pošlje vsestransko pomoč za obrambo državljanov Krima“.

                              17.3.2014

                              14.

                              TOTOONOV, Aleksandr Borisovich (Александр Борисович Тотоонов)

                              Datum rojstva: 3.4.1957
                              Kraj rojstva: Ordžonikice, Severna Osetija

                              Član Odbora zveznega sveta Ruske federacije za mednarodne zadeve.
                              1. marca 2014 je Totoonov v zveznem svetu javno podprl namestitev ruskih sil v Ukrajini.

                              17.3.2014

                              15.

                              PANTELEEV, Oleg Evgenevich (Олег Евгеньевич Пантелеев)

                              Datum rojstva: 21.7.1952
                              Kraj rojstva: Žitnikovsko, območje Kurgana

                              Nekdanji prvi namestnik predsednika Odbora za parlamentarne zadeve v zveznem svetu.
                              1. marca 2014 je Panteleev v zveznem svetu javno podprl namestitev ruskih sil v Ukrajini.
                              Trenutno prvi namestnik guvernerja Kurganskega okrožja in vodja delegacije vlade Kurganskega okrožja pri vladi Ruske federacije.

                              17.3.2014

                              19.

                              VITKO, Aleksandr Viktorovich (Александр Викторович Витко)

                              Datum rojstva: 13.9.1961
                              Kraj rojstva: Vitebsk (SSR Belorusija)

                              Poveljnik črnomorske flote, admiral.
                              Odgovoren za poveljevanje ruskim silam, ki so zasedle ukrajinsko suvereno ozemlje.

                              17.3.2014

                              33.

                              Elena Borisovna MIZULINA (rojena DMITRIYEVA) (Елена Борисовна Мизулина (rojena Дмитриева)

                              Datum rojstva: 9.12.1954
                              Kraj rojstva: Buj, območje Kostrome

                              Nekdanja namestnica predsednika državne dume. Pobudnica in ena od podpornikov nedavnih zakonodajnih predlogov v Rusiji, na podlagi katerih bi se regije drugih držav lahko pridružile Rusiji brez predhodne privolitve njihovih osrednjih oblasti.
                              Od septembra 2015 je članica zveznega sveta območja Omska.

                              21.3.2014

                              36.

                              Oleg Genrikhovich SAVELYEV (Олег Генрихович Савельев)

                              Datum rojstva: 27.10.1965
                              Kraj rojstva: Leningrad

                              Nekdanji minister za zadeve Krima. Odgovoren za vključevanje priključene Avtonomne republike Krim v Rusko federacijo.
                              Trenutno namestnik vodje kabineta ruske vlade, odgovoren za organizacijo dela vladne komisije za socialno-ekonomski razvoj tako imenovane „Republike Krim“.

                              29.4.2014

                              45.

                              Andriy Yevgenovych PURGIN (Андрiй Eвгенович Пургiн),
                              tudi Andrei Evgenevich PURGIN (Андрей Евгеньевич Пургин)

                              Datum rojstva: 26.1.1972
                              Kraj rojstva: Doneck

                              Dejaven udeleženec in organizator separatističnih dejavnosti, koordinator dejavnosti „ruskih turistov“ v Donecku. Soustanovitelj „državljanske pobude Donbas za Evroazijsko unijo“. Do 4. septembra 2015„predsednik“„ljudskega sveta Ljudske republike Doneck“.

                              29.4.2014

                              46.

                              Denys Volodymyrovych PUSHYLIN (Денис Володимирович Пушилiн),
                              tudi Denis Vladimirovich PUSHILIN (Денис Владимирович Пушилин)

                              Datum rojstva: 9.5.1981 ali 9.5.1982
                              Kraj rojstva: Makijevka (Doneško okrožje)

                              Eden od voditeljev Ljudske republike Doneck. Sodeloval je pri zasedbi in okupaciji regionalne uprave. Aktivni uradni govorec separatistov. Do 4. septembra 2015 tako imenovani namestnik predsednika „ljudskega sveta“ tako imenovane „Ljudske republike Doneck“. Od 4. septembra 2015„predsednik“„ljudskega sveta Ljudske republike Doneck“.

                              29.4.2014

                              47.

                              TSYPLAKOV Sergey Gennadevich (Цыплаков Сергей Геннадьевич)

                              Datum rojstva: 1.5.1983
                              Kraj rojstva: Harcisk, Doneško okrožje

                              Eden od voditeljev radikalne ideološke organizacije Ljudska milica Donbasa. Dejavno je sodeloval pri zasedbi več državnih zgradb na območju Donecka.

                              29.4.2014

                              48.

                              Igor Vsevolodovich GIRKIN (Игорь Всеволодович Гиркин), (tudi Igor STRELKOV, Ihor STRIELKOV)

                              Datum rojstva: 17.12.1970
                              Kraj rojstva: Moskva

                              Identificiran kot uslužbenec glavnega obveščevalnega direktorata generalštaba Oboroženih sil Ruske federacije (GRU). Udeležen je bil pri incidentih v Slovjansku. Vodja ljudskega gibanja „Nova Rusija“. Nekdanji „minister za obrambo“ tako imenovane „Ljudske republike Doneck“.

                              29.4.2014

                              53.

                              Oleg Grigorievich KOZYURA (Олег Григорьевич Козюра)

                              Datum rojstva: 19.12.1962
                              Kraj rojstva: Zaporožje

                              Nekdanji vodja Zveznega urada za migracije za Sevastopol. Odgovoren za sistematično in pospešeno izdajo ruskih potnih listov prebivalcem Sevastopola.
                              Trenutno pomočnik namestnika predsednika mestnega sveta Sevastopola Mihaila Čaluja.

                              12.5.2014

                              54.

                              Viacheslav PONOMARIOV, tudi Vyacheslav Volodymyrovich PONOMARYOV (В'ячеслав Володимирович Пономарьов), ali Viacheslav Vladimirovich PONOMAREV (Вячеслав Владимирович Пономарëв)

                              Datum rojstva: 2.5.1965
                              Kraj rojstva: Slovjansk (Doneško okrožje)

                              Nekdanji samooklicani „ljudski župan“ mesta Slovjansk (do 10. junija 2014). Ponomarjev je Vladimirja Putina pozval, naj pošlje ruske sile, da bi zaščitile mesto, zatem pa še, naj jim dobavi orožje. Pristaši Ponomarjeva so sodelovali pri ugrabitvah (zajeli so Irmo Krat in poročevalca za Vice News Simona Ostrovskega, ki sta bila pozneje izpuščena; zajeli so vojaške opazovalce, napotene na podlagi dokumenta OVSE s srečanja na Dunaju). Še vedno dejavno podpira separatistične dejavnosti in politike.

                              12.5.2014

                              57.

                              Oleg TSARIOV, tudi Oleh Anatoliyovych TSAROV (Олег Анатолтович Царьов), ali Oleg Anatolevich TSAREV (Олег Анатольевич Цаpëв)

                              Datum rojstva: 2.6.1970
                              Kraj rojstva: Dnjepropetrovsk

                              Nekdanji član rade; v tej funkciji je javno pozival k ustanovitvi tako imenovane „Zvezne republike Nova Rusija“, sestavljene iz jugovzhodnih ukrajinskih regij. Še vedno dejavno podpira separatistične dejavnosti in politike. Nekdanji „predsednik“ tako imenovanega „parlamenta Unije Ljudske republike“ („parlament Nove Rusije“).

                              12.5.2014

                              62.

                              Aleksandr Yurevich BORODAI (Александр Юрьевич Бородай)

                              Datum rojstva: 25.7.1972
                              Kraj rojstva: Moskva

                              Nekdanji tako imenovani „predsednik vlade Ljudske republike Doneck“; v tej funkciji je bil odgovoren za separatistične „vladne“ dejavnosti tako imenovane „vlade Ljudske republike Doneck“ (8. julija 2014 je na primer izjavil, da „naša vojska izvaja posebno operacijo proti ukrajinskim ‚fašistom‘“); podpisnik memoranduma o soglasju o „novoruski uniji“. Še vedno dejavno podpira separatistične dejavnosti in politike; vodi „zvezo donbaških prostovoljcev“.

                              12.7.2014

                              64.

                              Alexandr Aleksandrovich KALYUSSKY, (Александр Александрович Калюсский)

                              Datum rojstva: 9.10.1975

                              Nekdanji tako imenovani „de facto namestnik predsednika vlade Ljudske republike Doneck, pristojen za socialne zadeve“. Odgovoren za separatistične „vladne“dejavnosti tako imenovane „vlade Ljudske republike Doneck“.

                              12.7.2014

                              65.

                              Alexander KHRYAKOV, Aleksandr Vitalievich KHRYAKOV (Александр Витальевич Хряков), tudi Oleksandr Vitaliyovych KHRYAKOV (Олександр ВiTалiйович Хряков)

                              Datum rojstva: 6.11.1958
                              Kraj rojstva: Doneck

                              Nekdanji tako imenovani „minister za obveščanje in množično komunikacijo Ljudske republike Doneck“. Član tako imenovanega „ljudskega sveta“„Ljudske republike Doneck“. Odgovoren za proseparatistične propagandne dejavnosti tako imenovane „vlade“„Ljudske republike Doneck“.

                              12.7.2014

                              71.

                              Nikolay KOZITSYN (Николай Козицын)

                              Datum rojstva: 20.6.1956 ali 6.10.1956
                              Kraj rojstva: Dzeržinsk, Doneška regija

                              Poveljnik kozaških sil.
                              Poveljuje seperatistom na vzhodu Ukrajine, ki se bojujejo proti ukrajinskim vladnim silam.

                              12.7.2014

                              81.

                              Alexander Nikolayevich TKACHYOV (Александр Николаевич Ткачëв)

                              Datum rojstva: 23.12.1960
                              Kraj rojstva: Viselki, območje Krasnodara

                              Nekdanji upravnik krasnodarske regije.
                              Vršilec dolžnosti vodje Avtonomne republike Krim mu je podelil odlikovanje „za osvoboditev Krima“ zaradi podpore pri nezakoniti priključitvi Krima. Vršilec dolžnosti vodje Avtonomne republike Krim je tedaj dejal, da je bil navedeni med prvimi, ki so izrazili podporo novemu krimskemu „vodstvu“.
                              Trenutno minister za kmetijstvo Ruske federacije (od 22. aprila 2015).

                              25.7.2014

                              83.

                              Ekaterina Iurievna GUBAREVA (Екатерина Юрьевна Губарева),
                              tudi Katerina Yuriyovna GUBARIEVA (Катерина Юрiйовнa Губарева)

                              Datum rojstva: 5.7.1983 ali 10.3.1983
                              Kraj rojstva: Kahovka (Heršovsko okrožje)

                              Kot nekdanja tako imenovana „ministrica za zunanje zadeve“ je bila odgovorna za obrambo tako imenovane „Ljudske republike Doneck“, s čimer je spodkopavala ozemeljsko nedotakljivost, suverenost in neodvisnost Ukrajine. Poleg tega se z njenega računa financirajo nezakonite separatistične skupine. S prevzemom in izvajanjem te funkcije torej podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine. Še vedno dejavno podpira separatistične dejavnosti in politike.
                              Članica „ljudskega sveta“ tako imenovane „Ljudske republike Doneck“.

                              25.7.2014

                              98.

                              Miroslav Vladimirovich RUDENKO (Мирослав Владимирович Руденко)

                              Datum rojstva: 21.1.1983
                              Kraj rojstva: Debalcevo

                              Povezan z „ljudsko milico v Donbasu“. Med drugim je izjavil, da se bodo še naprej borili v preostalih delih države. Rudenko torej podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine. Tako imenovani „ljudski poslanec“ (član) v tako imenovanem „ljudskem svetu Ljudske republike Doneck“.

                              12.9.2014

                              99.

                              Gennadiy Nikolaiovych TSYPKALOV,
                              Gennadii Nikolaevich TSYPKALOV (Геннадий Николаевич Цыпкалов)

                              Datum rojstva: 21.6.1973
                              Kraj rojstva: Rostovsko okrožje (Rusija)

                              Nadomestil je Marata Baširova kot tako imenovani „predsednik vlade“ tako imenovane „Ljudske republike Lugansk“. Pred tem je deloval v milici „vojska jugovzhoda“. Tsypkalov torej podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine.

                              12.9.2014

                              100.

                              Andrey Yurevich PINCHUK (Андрей Юрьевич Пинчук)

                              Možni datum rojstva: 27.12.1977

                              Nekdanji „minister za državno varnost“ tako imenovane „Ljudske republike Doneck“. Povezan z Vladimirjem Antjufejevom, ki je odgovoren za separatistične „vladne“ dejavnosti tako imenovane „vlade Ljudske republike Doneck“. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine. Še vedno dejavno podpira separatistične dejavnosti in politike. „Izvršni direktor“„zveze donbaških prostovoljcev“.

                              12.9.2014

                              102.

                              Andrei Nikolaevich RODKIN (Андрей Николаевич Родкин)

                              Datum rojstva: 23.9.1976
                              Kraj rojstva: Moskva

                              Predstavnik tako imenovane „Ljudske republike Doneck“ v Moskvi. V svojih izjavah je med drugim govoril o pripravljenosti milic, da se vključijo v gverilsko vojno in zasežejo sisteme orožja ukrajinskih oboroženih sil. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine.
                              Eden od voditeljev „zveze donbaških prostovoljcev“.

                              12.9.2014

                              105.

                              Mikhail Sergeyevich SHEREMET (Михаил Сергеевич Шеремет)

                              Datum rojstva: 23.5.1971
                              Kraj rojstva: Džankoj

                              Tako imenovani „prvi namestnik predsednika vlade“ Krima. Šeremet je imel ključno vlogo pri organizaciji in izvedbi referenduma o združitvi Krima z Rusijo 16. marca. V času referenduma je Šeremet domnevno poveljeval promoskovskim „silam za samoobrambo“ Krima. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine.

                              12.9.2014

                              116.

                              Svetlana Sergeevna ZHUROVA (Светлана Сергеевна Журова)

                              Datum rojstva: 7.1.1972
                              Kraj rojstva: Pavlov na Nevi

                              Prva namestnica predsednika odbora za zunanje zadeve v državni dumi. Pri glasovanju 20. marca 2014 je podprla osnutek zveznega ustavnega zakona „o vključitvi Republike Krim v Rusko federacijo in nastanku novih zveznih subjektov v okviru Ruske federacije – Republike Krim in mesta z zveznim statusom Sevastopol“.

                              12.9.2014

                              120.

                              Serhiy KOZYAKOV (tudi Sergey Kozyakov) (Сергей Козьяков)

                              Datum rojstva: 29.9.1982

                              Kot nekdanji „vodja centralne volilne komisije Luganska“ je bil odgovoren za organizacijo tako imenovanih „volitev“2. novembra 2014 v tako imenovani „Ljudski republiki Lugansk“. Te „volitve“ so v nasprotju z ukrajinskim pravom, zato so nezakonite. Oktobra 2015 je bil imenovan za „ministra za pravosodje“ tako imenovane „Ljudske republike Lugansk“.
                              S prevzemom in izvajanjem te funkcije ter z organizacijo nezakonitih „volitev“ torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              29.11.2014

                              121.

                              Oleg Konstantinovich AKIMOV (tudi Oleh AKIMOV) (Олег Константинович Акимов)

                              Datum rojstva: 15.9.1981
                              Kraj rojstva: Lugansk

                              Namestnik vodje „gospodarske unije Luganska“ v „nacionalnem svetu“„Ljudske republike Lugansk“. Kandidiral je na tako imenovanih „volitvah“2. novembra 2014 na mesto „predsednika“ tako imenovane „Ljudske republike Lugansk“. Te „volitve“ so v nasprotju z ukrajinskim pravom, zato so nezakonite. Od leta 2014 je „vodja“ tako imenovane „zveze sindikatov“„Ljudske republike Lugansk“.
                              S prevzemom in izvajanjem te funkcije ter z vložitvijo uradne kandidature na nezakonitih „volitvah“ torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              29.11.2014

                              126.

                              Dmitry Aleksandrovich SEMYONOV,
                              tudi Dmitrii Aleksandrovich SEMENOV (Дмитрий Александрович Семенов)

                              Datum rojstva: 3.2.1963
                              Kraj rojstva: Moskva

                              Nekdanji „namestnik predsednika vlade, pristojen za finance“ tako imenovane „Ljudske republike Lugansk“.
                              S prevzemom in izvajanjem te funkcije je torej dejavno podpiral dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              29.11.2014

                              127.

                              Oleg BUGROV (Олег Бугров)

                              Datum rojstva: 29.8.1969

                              Nekdanji „obrambni minister“ tako imenovane „Ljudske republike Lugansk“.
                              S prevzemom in izvajanjem te funkcije je torej dejavno podpiral dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              29.11.2014

                              134.

                              Alexey Yurevich MILCHAKOV, tudi Fritz, Serbian (Алексей Юрьевич МИЛЬЧАКОВ)

                              Datum rojstva: 30.4.1991 ali 30.1.1991
                              Kraj rojstva: Sankt Peterburg

                              Poveljnik enote „Rusič“, oborožene separatistične skupine, vpletene v spopade v vzhodni Ukrajini.
                              V tej funkciji dejavno podpira dejavnosti in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                              16.2.2015

                              135.

                              Arseny Sergeevich PAVLOV (tudi Motorola)
                              (ApcéHий Сергеевич ПÁВЛОВ) (tudi Моторoла)

                              Datum rojstva: 2.2.1983
                              Kraj rojstva: Uhta, Komi

                              Poveljnik „bataljona Šparta“, oborožene separatistične skupine, vpletene v spopade v vzhodni Ukrajini.
                              V tej funkciji dejavno podpira dejavnosti in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                              16.2.2015

                              137.

                              Eduard Aleksandrovich BASURIN (Эдуард Александрович Басурин)

                              Datum rojstva: 27.6.1966 ali 21. 6. 1966
                              Kraj rojstva: Doneck

                              Tako imenovani „namestnik poveljnika“ na Ministrstvu za obrambo tako imenovane „Ljudske republike Doneck“.
                              S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              16.2.2015

                              138.

                              Alexandr Vasilievich SHUBIN (Александр Васильевич ШУБИН)

                              Datum rojstva: 20.5.1972 ali 30.5.1972
                              Kraj rojstva: Lugansk

                              Nekdanji tako imenovani „minister za pravosodje“ nezakonite tako imenovane „Ljudske republike Lugansk“. Od oktobra 2015 predsednik „centralne volilne komisije“ tako imenovane „Ljudske republike Lugansk“.
                              S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                              16.2.2015

                              140.

                              Sergey Yurevich IGNATOV (Сергей Юрьевич ИГНАТОВ), tudi KUZOVLEV

                              Tako imenovani vrhovni poveljnik ljudske milice tako imenovane „Ljudske republike Lugansk“.
                              S prevzemom in izvajanjem te funkcije je torej dejavno podpiral dejavnosti in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabiliziral.

                              16.2.2015

                              141.

                              Ekaterina FILIPPOVA (Екатерина Владимировна ФИЛИППОВА)

                              Datum rojstva: 20.11.1988
                              Kraj rojstva: Krasnoarmejsk

                              Nekdanja tako imenovana „ministrica za pravosodje“ tako imenovane „Ljudske republike Doneck“.
                              S prevzemom in izvajanjem te funkcije je torej dejavno podpirala dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              16.2.2015

                              143.

                              Evgeny Vladimirovich MANUILOV (Евгений Владимирович Мануйлов)

                              Datum rojstva: 5.1.1967

                              Tako imenovani „minister za prihodke in davke“ tako imenovane „Ljudske republike Lugansk“.
                              S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                              16.2.2015

                              145.

                              Olga BESEDINA (Ольга Игорева БЕСЕДИНА)

                              Datum rojstva: 10.12.1976

                              Nekdanja tako imenovana „ministrica za gospodarski razvoj in trgovino“ tako imenovane „Ljudske republike Lugansk“.
                              S prevzemom in izvajanjem te funkcije je torej dejavno podpirala dejavnosti in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirala.

                              16.2.2015

                              148.

                              Arkady Viktorovich BAKHIN (Аркадий Викторович Бахин)

                              Datum rojstva: 8.5.1956
                              Kraj rojstva: Kaunas, Litva

                              Kot nekdanji prvi namestnik ministra za obrambo (do 17. novembra 2015) je sodeloval pri napotitvi ruskih enot v Ukrajino.
                              V tej funkciji – v skladu s trenutno strukturo ruskega Ministrstva za obrambo – sodeluje pri oblikovanju in izvajanju politike ruske vlade. Ta politika ogroža ozemeljsko celovitost, suverenost in neodvisnost Ukrajine.

                              16.2.2015

                              149.

                              Andrei Valeryevich KARTAPOLOV (Андрей Валерьевич Картaпoлoв)

                              Datum rojstva: 9.11.1963
                              Kraj rojstva: NDR (DDR)

                              Od 10. novembra 2015 poveljnik zahodnega vojaškega območja. Nekdanji direktor glavnega operativnega oddelka in namestnik vodje generalštaba oboroženih sil Ruske federacije. Dejavno sodeluje pri oblikovanju in izvajanju vojaške kampanje ruskih sil v Ukrajini.
                              V skladu s priznanimi dejavnostmi generalštaba izvaja operativni nadzor nad oboroženimi silami ter tako dejavno sodeluje pri oblikovanju in izvajanju politike ruske vlade, ki ogroža ozemeljsko celovitost, suverenost in neodvisnost Ukrajine.

                              16.2.2015

                        SEZNAM SUBJEKTOV

                              Ime

                              Razlogi

                              Datum uvrstitve na seznam

                              1.

                              Državno unitarno podjetje Republike Krim „Chernomorneftegaz“ (prej imenovano PJSC Chernomorneftegaz)

                              „Krimski parlament“ je 17. marca 2014 sprejel resolucijo, v kateri je razglasil zaseg premoženja podjetja Chernomorneftegaz s strani „Krimske republike“. To podjetje so krimske „oblasti“ s tem dejansko zaplenile. 29. novembra 2014 je bilo ponovno registrirano kot državno unitarno podjetje Republike Krim „Chernomorneftegaz“ (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „ЧЕРНОМОРНЕФТЕГАЗ“). Ustanovitelj: Ministrstvo Republike Krim za goriva in energijo (МИНИСТЕРСТВО ТОПЛИВА И ЭНЕРГЕТИКИ РЕСПУБЛИКИ КРЫМ).

                              12.5.2014

                              2.

                              Družba z omejeno odgovornostjo „Pristanišče Feodosia“ (prej imenovana Feodosia)

                              „Krimski parlament“ je 17. marca 2014 sprejel resolucijo, v kateri je razglasil zaseg premoženja podjetja Feodosia s strani „Krimske republike“. To podjetje so krimske „oblasti“ s tem dejansko zaplenile. 9. februarja 2015 je bilo ponovno registrirano kot družba z omejeno odgovornostjo „Pristanišče Feodosia“ (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ПОРТ ФЕОДОСИЯ“). Ustanovitelj: Yuri Garyevich Rovinskiy (Юрий Гарьевич Ровинский).

                              12.5.2014

                              10.

                              Tako imenovana „ljudska milica v Donbasu“„Нарoдное oпoлчéние Дoнбáсса“

                              Nezakonita oborožena separatistična skupina, odgovorna za boj proti silam ukrajinske vlade v vzhodni Ukrajini, s čimer ogroža stabilnost oziroma varnost Ukrajine.
                              Med drugim je ta militantna skupina na začetku aprila 2014 prevzela nadzor nad več vladnimi poslopji v vzhodni Ukrajini ter tako ogrožala ozemeljsko celovitost, suverenost in neodvisnost Ukrajine.
                              Njen nekdanji vodja Pavel Gubarev je skupaj s proruskimi silami zavzel vladno poslopje v Donecku in se oklical za „ljudskega guvernerja“.

                              25.7.2014

                              13.

                              Državno unitarno podjetje mesta Sevastopol „Sevastopolsko morsko pristanišče“ (prej imenovano državno podjetje „Sevastopolsko komercialno morsko pristanišče“ Государственное предприятие „Севастопольский морской торговый порт“ Gosudarstvenoye predpriyatiye Sevastopolski morskoy torgovy port)

                              Lastništvo subjekta je bilo preneseno v nasprotju z ukrajinskim pravom. „Krimski parlament“ je 17. marca 2014 sprejel resolucijo št. 1757-6/14 „o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo“, v kateri je v imenu „Republike Krim“ razglasilo prevzem premoženja, ki pripada podjetju „Sevastopolsko komercialno morsko pristanišče“. To podjetje so krimske „oblasti“ s tem dejansko zaplenile. Po prometu je to največje komercialno morsko pristanišče na Krimu. 6. junija 2014 je bilo ponovno registrirano kot državno unitarno podjetje mesta Sevastopol „Sevastopolsko morsko pristanišče“ (ГОСУДАРСТВЕННОЕ УНИТАРНОЕ ПРЕДПРИЯТИЕ ГОРОДА СЕВАСТОПОЛЯ „СЕВАСТОПОЛЬСКИЙ МОРСКОЙ ПОРТ“). Ustanovitelj: vlada Sevastopola (Правительство Севастополя).

                              25.7.2014

                              14.

                              Družba z omejeno odgovornostjo „Morsko pristanišče mesta Kerč“ / „Kamysh-Burun“ (prej imenovano državno podjetje „Komercialno morsko pristanišče mesta Kerč“ Государственное предприятие „Керченский морской торговый порт“ Gosudarstvenoye predpriyatiye Kerchenski morskoy torgovy port)

                              Lastništvo subjekta je bilo preneseno v nasprotju z ukrajinskim pravom. „Krimski parlament“ je 17. marca 2014 sprejel resolucijo št. 1757-6/14 „o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo“, 26. marca 2014 pa resolucijo št. 1865-6/14 „o državnem podjetju Krimska morska pristanišča“ („О Государственном предприятии Крьмские морские порть“), v kateri je v imenu „Republike Krim“ razglasilo prevzem premoženja, ki pripada državnemu podjetju „Komercialno morsko pristanišče mesta Kerč“. To podjetje so krimske „oblasti“ s tem dejansko zaplenile. Po prometu je to drugo največje komercialno morsko pristanišče na Krimu. 9. decembra 2014 je bilo ponovno registrirano kot družba z omejeno odgovornostjo „Morsko pristanišče mesta Kerč“„Kamysh-Burun“ (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „КЕРЧЕНСКИЙ МОРСКОЙ ПОРТ ‚КАМЫШ-БУРУН‘“). Ustanovitelji: družba z omejeno odgovornostjo „Vostok-Capital“, registrirana v Donecku v Ukrajini (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ВОСТОК КЭПИТАЛ“); družba z omejeno odgovornostjo „Vostok“, registrirana v Donecku v Ukrajini (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „ВОСТОК“); družba z omejeno odgovornostjo „Altcom Invest-Stroi“, registrirana v Donecku v Ukrajini (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „АЛЬТКОМ ИНВЕСТ-СТРОЙ“) in družba z omejeno odgovornostjo „Altcom-Beton“, registrirana v Borispolu v Ukrajini (ОБЩЕСТВО С ОГРАНИЧЕННОЙ ОТВЕТСТВЕННОСТЬЮ „АЛЬТКОМ-БЕТОН“).

                              25.7.2014

                              15.

                              Državno unitarno podjetje Republike Krim „Universal-Avia“ (prej imenovano državno podjetje Universal-Avia Государственное предприятие „Универсал-Авиа“ Gosudarstvenoye predpriyatiye „Universal-Avia“)

                              Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 24. marca 2014 sprejelo sklep „o državnem podjetju Gosudarstvenoye predpriyatiye Universal-Avia“ („О Государственном предприятии ‚Универсал-Авиа‘)“ št. 1794-6/14, v katerem je v imenu „Republike Krim“ razglasilo prevzem premoženja, ki pripada državnemu podjetju „Universal-Avia“. To podjetje so krimske „oblasti“ s tem dejansko zaplenile. 15. januarja 2015 je bilo ponovno registrirano kot državno unitarno podjetje Republike Krim „Universal-Avia“ (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „УНИВЕРСАЛ-АВИА“). Ustanovitelj: Ministrstvo republike Krim za promet (МИНИСТЕРСТВО ТРАНСПОРТА РЕСПУБЛИКИ КРЫМ).

                              25.7.2014

                              16.

                              Zvezno proračunsko podjetje „Zdravilišče Nižnja Oreanda“ urada predsednika Ruske federacije (prej imenovano Letovišče „Nižnja Oreanda“ Санаторий „Нижняя Ореанда“)

                              Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 21. marca 2014 sprejelo sklep „o vprašanjih ustanovitve Združenja zdravilišč in letovišč“ št. 1767-6/14, v katerem je v imenu „Republike Krim“ razglasilo prevzem premoženja, ki pripada letovišču „Nižnja Oreanda“. To podjetje so krimske „oblasti“ s tem dejansko zaplenile. 9. oktobra 2014 je bilo ponovno registrirano kot zvezno proračunsko podjetje „Zdravilišče Nižnja Oreanda“ urada predsednika Ruske federacije (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ „САНАТОРИЙ ‚НИЖНЯЯ ОРЕАНДА‘УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ“). Ustanovitelj: urad predsednika Ruske federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                              25.7.2014

                              18.

                              Zvezno proračunsko podjetje „Proizvajalsko-kmetijsko združenje ‚Massandra‘“ urada predsednika Ruske federacije (prej imenovano državni koncern „Državno združenje proizvajalcev ‚Massandra‘“ Национальное производственно-аграрное объединение „Массандра“ Nacionalnoye proizvodstvenno agrarnoye obyedinenye „Massandra“)

                              Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila 2014 sprejelo sklep št. 1991-6/14 „o spremembi resolucije državnega sveta Republike Krim“ z dne 26. marca 2014 št. 1836-6/14 „o nacionalizaciji premoženja podjetij, ustanov in organizacij kmetijske industrije na ozemlju Republike Krim“, v katerem je v imenu „Republike Krim“ razglasilo prevzem premoženja, ki pripada državnemu koncernu „Državno združenje proizvajalcev ‚Massandra‘“. To podjetje so krimske „oblasti“ s tem dejansko zaplenile. 1. avgusta 2014 je bilo ponovno registrirano kot zvezno proračunsko podjetje „Proizvajalsko-kmetijsko združenje ‚Massandra‘“ urada predsednika Ruske federacije (ФЕДЕРАЛЬНОЕ ГОСУДАРСТВЕННОЕ УНИТАРНОЕ ПРЕДПРИЯТИЕ „ПРОИЗВОДСТВЕННО-АГРАРНОЕ ОБЪЕДИНЕНИЕ ‚МАССАНДРА‘УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ“). Ustanovitelj: urad predsednika Ruske federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                              25.7.2014

                              19.

                              Državno unitarno podjetje Republike Krim „Državni vinogradniški zavod ‚Magarač‘“ (prej imenovano „državno podjetje Magarač državnega vinogradniškega zavoda“ Государственное предприятие Агрофирма „Магарач“ Национального института винограда и вина „Магарач“ Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“)

                              Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila 2014 sprejelo sklep št. 1991-6/14 „o spremembi resolucije državnega sveta Republike Krim“ z dne 26. marca 2014 št. 1836-6/14 „o nacionalizaciji premoženja podjetij, ustanov in organizacij kmetijske industrije na ozemlju Ropublike Krim“, v katerem je v imenu „Republike Krim“ razglasilo prevzem premoženja, ki pripada državnemu podjetju „Magarač“ državnega vinogradniškega zavoda („Gosudarstvenoye predpriyatiye“ Agrofirma Magarach „nacionalnogo instituta vinograda i vina Magarach“). To podjetje so krimske „oblasti“ s tem dejansko zaplenile. 15. januarja 2015 je bilo ponovno registrirano kot državno unitarno podjetje Republike Krim „Državni vinogradniški zavod ‚Magarač‘“ (ГОСУДАРСТВЕННОЕ БЮДЖЕТНОЕ УЧРЕЖДЕНИЕ РЕСПУБЛИКИ КРЫМ „НАЦИОНАЛЬНЫЙ НАУЧНО-ИССЛЕДОВАТЕЛЬСКИЙ ИНСТИТУТ ВИНОГРАДА И ВИНА ‚МАГАРАЧ‘“). Ustanovitelj: Ministrstvo Republike Krim za kmetijstvo (МИНИСТЕРСТВО СЕЛЬСКОГО ХОЗЯЙСТВА РЕСПУБЛИКИ КРЫМ).

                              25.7.2014

                              20.

                              Državno unitarno podjetje Republike Krim „Tovarna penečega vina ‚Novij svet‘“ (prej imenovano državno podjetje „Tovarna penečega vina Novij svet“ Государственное предприятиеЗавод шампанских вин „Новый свет“ Gosudarstvenoye predpriyatiye „Zavod shampanskykh vin Novy Svet“)

                              Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila 2014 sprejelo sklep št. 1991-6/14 „o spremembi resolucije državnega sveta Republike Krim“ z dne 26. marca 2014 št. 1836-6/14 „o nacionalizaciji premoženja podjetij, ustanov in organizacij kmetijske industrije na ozemlju Republike Krim“, v katerem je v imenu „Republike Krim“ razglasilo prevzem premoženja, ki pripada državnemu podjetju „Tovarna penečega vina Novij svet“ („Zavod shampanskykh vin Novy Svet“). To podjetje so krimske „oblasti“ s tem dejansko zaplenile. 4. januarja 2015 je bilo ponovno registrirano kot državno unitarno podjetje Republike Krim „Tovarna penečega vina ‚Novij svet‘“ (ГОСУДАРСТВЕННОЕ УНИТАРНОЕ ПРЕДПРИЯТИЕ РЕСПУБЛИКИ КРЫМ „ЗАВОД ШАМПАНСКИХ ВИН ‚НОВЫЙ СВЕТ‘“). Ustanovitelj: Ministrstvo Republike Krim za kmetijstvo (МИНИСТЕРСТВО СЕЛЬСКОГО ХОЗЯЙСТВА РЕСПУБЛИКИ КРЫМ).

                              25.7.2014

                              23.

                              RUSSIAN NATIONAL COMMERCIAL BANK
                              РОССИЙСКИЙ НАЦИОНАЛЬНЫЙ КОММЕРЧЕСКИЙ БАНК

                              Po nezakoniti priključitvi Krima je Russian national commercial bank (RNCB) prešla v popolno last tako imenovane „Republike Krim“. Postala je glavni akter na trgu, čeprav pred priključitvijo Krima tam sploh ni bila prisotna. Z nakupom ali prevzemom podružnic bank, ki so prej delovale na Krimu in so se od tam umaknile, je RNCB materialno in finančno podpirala dejavnosti ruske vlade v zvezi s priključitvijo Krima k Ruski federaciji, s čimer je spodkopavala ozemeljsko nedotakljivost Ukrajine.

                              30.7.2014


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske policijske akademije za proračunsko leto 2008

text:
               25.9.2010

               SL

               Uradni list Evropske unije

               L 252/232

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske policijske akademije za proračunsko leto 2008
   (2010/556/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2008, skupaj z odgovori akademije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0075/2010),

               1.

               odloži svoj sklep o podelitvi razrešnice direktorju Evropske policijske akademije glede izvrševanja proračuna akademije za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 124.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/233

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2008, skupaj z odgovori akademije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0075/2010),

               A.

               ker je bila akademija ustanovljena leta 2001 in s 1. januarjem 2006 spremenjena v organ Skupnosti v skladu s členom 185 finančne uredbe, za katerega se uporabljajo določbe okvirne finančne uredbe za agencije,

               B.

               ker je Računsko sodišče v svojem poročilu o letnih računovodskih izkazih akademije za proračunsko leto 2006 izdalo mnenje s pridržkom glede zakonitosti in pravilnosti z njimi povezanih transakcij, saj postopki javnih naročil niso bili v skladu z določbami finančne uredbe,

               C.

               ker je Računsko sodišče v svojem poročilu o letnih računovodskih izkazih akademije za proračunsko leto 2007 izdalo mnenje s pridržkom glede zanesljivosti računovodskih izkazov ter zakonitosti in pravilnosti z njimi povezanih transakcij,

               D.

               ker je Parlament dne 23. aprila 2009 direktorju Evropske policijske akademije podelil razrešnico glede izvrševanja proračuna akademije za proračunsko leto 2007 (5) in v resoluciji, ki spremlja sklep Parlamenta o razrešnici, med drugim:

                           —

                           izraža globoko zaskrbljenost, ker je Računsko sodišče odkrilo primere, ko so bila odobrena proračunska sredstva uporabljena za financiranje zasebnih odhodkov uslužbencev akademije,

                           —

                           poziva akademijo, naj v skladu s finančno uredbo sprejme izvedbena pravila, vključno s pravili za zagotavljanje preglednosti postopkov javnih naročil,

                           —

                           poziva Komisijo, naj pozorno spremlja izvrševanje proračuna akademije,

                           —

                           ugotavlja, da je Evropski urad za boj proti goljufijam (OLAF) sprožil notranjo preiskavo glede akademije,

               E.

               ker je Računsko sodišče v svojem poročilu o letnih računovodskih izkazih akademije za proračunsko leto 2008 izdalo svoje mnenje brez pridržkov glede zanesljivosti računovodskih izkazov in mnenje s pridržkom glede zakonitosti in pravilnosti z njimi povezanih transakcij,

               1.

               na splošno meni, da so odgovori akademije na pripombe Računskega sodišča ponovno neprimerni in predlagane rešitve presplošne in negotove, in da posledično organ za razrešnico ne more dobro oceniti, ali se je v prihodnje akademija zmožna izboljšati;

      Strukturne težave

               2.

               meni, da majhnost akademije postavlja pod vprašaj njeno sposobnost učinkovitega obravnavanja zapletenosti finančne uredbe in kadrovskih predpisov EU;

               3.

               ugotavlja, da lokacija sekretariata akademije v Bramshillu, ki se nahaja približno 70 km iz Londona, predstavlja neugodnosti, zlasti glede zaposlovanja in pomanjkanja javnega prevoza;

               4.

               se sprašuje, na kakšen način se bo novi direktor akademije soočil s temi strukturnimi težavami;

               5.

               se sprašuje, ali ne bi bilo dobro razmisliti o priključitvi akademije k Europolu;

      Upravljanje akademije in preglednost

               6.

               meni, da fiksni stroški vodenja akademije niso zanemarljivi, saj upravni svet sestavlja 27 članov, agencija pa zaposluje le 24 uslužbencev (številke iz začetka proračunskega leta 2008);

               7.

               ugotavlja, da akademija na svoji spletni strani ne objavlja informacij glede svojega upravnega odbora; zato kot sredstvo za povečanje preglednosti predlaga, da se na spletni strani akademije objavi seznam članov odbora in se pri tem navedejo njihovi podrobni kontaktni podatki;

      Zanesljivost računovodskih izkazov

               8.

               je zelo zaskrbljen, saj prilagoditve v času ročnega računovodskega sistema, ki se je uporabljal v obdobju med prenehanjem uporabe starega računovodskega sistema (23. maj 2008) in prehodom na nov sistem ABAC (14. julij 2008), niso bile izvršene pravočasno, in ker kakovost finančnih informacij o prenosih sredstev iz prejšnjega leta, o porabi namenskih prejemkov in o povezavi z določenimi zneski v bilanci stanja za leto 2007 ni bila jasna;

               9.

               izraža zaskrbljenost, saj sta se v letu 2008 za upravljanje osnovnih sredstev uporabljala dva sistema, zato je akademija včasih imela dvojno evidentiranje sredstev, niso pa se uporabljale niti označbe niti enotne inventarne številke;

               10.

               obžaluje, da – kot je Računsko sodišče opozorilo v opombah – zunanje podjetje do sredine leta 2009 še ni izvedlo naknadne kontrole (na osnovi ugotovitev Računskega sodišča v poročilu o proračunskem letu 2007, da so bila nekatera sredstva uporabljena za financiranje zasebnih izdatkov); zahteva, da akademija sprejme vse potrebne ukrepe za čim hitrejšo izvedbo te kontrole, da ta pomanjkljivost ne bo ponovno ugotovljena v poročilu o letnih računovodskih izkazih akademije za proračunsko leto 2009;

      Pomanjkljivosti v postopkih oddaje javnih naročil

               11.

               ugotavlja nepravilnosti v postopkih oddaje javnih naročil za pogodbo s ponudnikom v vrednosti približno 2 % operativnih odhodkov; zlasti ugotavlja, da je ta pogodba s ponudnikom temeljila na drugi vrsti okvirne pogodbe, ki je predvidena izključno za storitve usposabljanja; poleg tega meni, da pogodbene določbe akademiji omogočajo neomejeno podaljšanje pogodbe ali razširjanje njenega obsega;

               12.

               podobno kot v preteklih letih poudarja, da mora akademija strogo spoštovati finančno uredbo in zakonodajo o javnih naročilih ES ter izboljšati finančno poslovodenje;

      Neupoštevanje pravil za odhodke za organizacijo tečajev

               13.

               meni, da je zaskrbljujoče, da je Računsko sodišče ugotovilo številne kršitve veljavnih upravnih in finančnih pravil, ki zadevajo odhodke za organizacijo tečajev in seminarjev, saj predstavljajo precejšen del (64 %) operativnih odhodkov akademije; ugotavlja, da te nepravilnosti zadevajo predvsem pomanjkanje dokazil o nastalih stroških, pomanjkanje potrdil o prisotnosti na tečaju, originalnih računov in dokumentov, potrebnih za povračilo stroškov namestitve, in pomanjkanje zahtevkov za podatke o potnih stroških za strokovnjake; poleg tega meni, da so odgovori akademije na pripombe Računskega sodišča in poročevalca na to temo zelo nejasni in posledično nesprejemljivi za organ za razrešnico; poziva akademijo, da se zaveže k izboljšanju teh razmer;

      Prenos odobrenih proračunskih sredstev

               14.

               je seznanjen z ugotovitvijo Računskega sodišča, da je bilo treba prenesti več kot 2 700 000 EUR (kar je 31 % celotnega proračuna akademije); je zaskrbljen, saj je takšno stanje v nasprotju z načelom enoletnosti in kaže na pomanjkljivosti akademije pri načrtovanju in nadzoru izvrševanja proračuna;

               15.

               poziva akademijo, naj v prihodnje proračune vpelje diferencirana sredstva, namenjena za subvencije, da se izogne morebitnim razveljavitvam;

      Druge nepravilnosti

               16.

               je seznanjen, da je Računsko sodišče ugotovilo, da:

                           —

                           v treh primerih ni bila prevzeta pravna obveznost (v skupni vrednosti 39 500 EUR),

                           —

                           v devetih primerih proračunska obveznost ni bila prevzeta pred pravno obveznostjo (v skupni vrednosti 244 200 EUR); zato poziva akademijo, da se zaveže k izboljšanju tega stanja in o njem obvesti organ za razrešnico;

               17.

               ugotavlja, da bi morala v prihodnjih letih razrešnica za izvrševanje proračuna akademije temeljiti tudi na uspešnosti poslovanja akademije med letom;

      Potekajoča preiskava urada OLAF

               18.

               ugotavlja, da je leta 2008 urad OLAF začel notranjo preiskavo akademije, potem ko sta Računsko sodišče in služba za notranjo revizijo odkrila porabo javnih sredstev za zasebne namene uslužbencev akademije; ugotavlja, da je akademija na zahtevo Parlamenta leta 2009 zagotovila informacije o uporabi prenosnih telefonov, o zagotavljanju pohištva za namestitev uslužbencev ter brezplačnega prevoza uslužbencev na letališča in železniške postaje; ugotavlja, da je po besedah akademije stanje v zvezi z zadevnimi zneski in izterjavo naslednje:

                           —

                           uporaba prenosnih telefonov s strani uslužbencev: 3 405 GBP za obdobje od aprila do decembra 2007, vsi stroški so bili izterjani,

                           —

                           uporaba voznega parka s strani uslužbencev: 1 157 GBP za obdobje od julija do decembra 2007; vsi stroški so bili izterjani; avtomobili so bili prodani,

                           —

                           pohištvo: 6 625 GBP za pohištvo, kupljeno v letu 2007; pohištvo je bilo medtem prodano,

                           —

                           brezplačen prevoz uslužbencev na letališča in železniške postaje: za leto 2007 je bil ugotovljen znesek v višini 9 508 GBP; sprožen je bil postopek za izterjavo;

               19.

               poziva akademijo in Komisijo, naj organu za razrešnico nemudoma poročata o rezultatih preiskave urada OLAF;

      Človeški viri

               20.

               je zaskrbljen, saj so bili vse do zdaj začasni uslužbenci zaposleni za opravljanje finančnih dejavnosti; ugotavlja, da je akademija šele leta 2009 objavila prosto delovno mesto za zaposlitev notranjega koordinatorja za nadzor standardov in da so razgovori za to delovno mesto predvideni v začetku leta 2010;

      Notranja revizija

               21.

               potrjuje, da je služba Komisije za notranjo revizijo v svojem revizijskem poročilu navedla 13 priporočil (dve sta ocenjeni kot kritični in devet kot zelo pomembnih); ugotavlja, da so v glavnem povezana s spoštovanjem finančne uredbe o javnih naročilih, zavarovanjem upravljanja, imobilizacijo (inventarni sistem), upravljanjem delegacij (delegacije morajo imeti vse dokumente in jih je treba redno pregledovati), upravljanjem proračuna, s spoštovanjem računovodskih pravil in načel in s seznamom za preverjanje skladnosti ter dokumentacijo finančnih kontrol;

      Akcijski načrt, ki ga mora sprejeti upravni odbor in vzpostaviti direktor akademije do 30. junija 2010

               22.

               kot prvi ukrep zahteva, da upravni odbor hitro sprejme akcijski načrt za uresničitev ciljev, zastavljenih v prilogi k tej resoluciji; zahteva, da direktor akademije v sodelovanju s službo Komisije za notranjo revizijo in pristojnim generalnim direktoratom pripravi posebne ukrepe in časovni razpored za izvajanje tega načrta in jih predloži v sprejetje upravnemu odboru; zato zahteva, da služba Komisije za notranjo revizijo in pristojni generalni direktorat zagotovita vso potrebno pomoč pri opredelitvi kazalnikov, ki bodo omogočili, da se v rednih intervalih oceni napredek pri ukrepih, ki jih izvaja akademija; poleg tega zahteva, da akademija do 30. junija 2010 obvesti organ za razrešnico o posebnih ukrepih in sprejetih kazalnikih;

               23.

               poziva Računsko sodišče, naj organu za razrešnico čim prej posreduje mnenje v obliki pisma o pripravi akcijskega načrta akademije;

               24.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 124.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.

      (5)  UL L 255, 26.9.2009, str. 157.

      (6)  Sprejeta besedila, P7_TA(2010)0139 (glej stran 241 tega Uradnega lista).
   PRILOGA

      Akcijski načrt, ki ga mora sprejeti upravni odbor in vzpostaviti direktor akademije do 30. junija 2010

      NAČRTOVANJE PRORAČUNA

   1.   Cilj:

   Izboljšanje proračunskega načrtovanja in spremljanja ter delovanja akademije.

      Ukrepi:

   Direktor določi večletni načrt, ki bo za čas njegovega mandata zajemal naslednja področja:

               —

               predvidene storitve (rezultati in učinek),

               —

               finančne potrebe in zadevne letne proračunske napovedi,

               —

               človeški viri, potrebni za izvajanje predvidenih storitev,

               —

               materialni viri, ki se uporabljajo za zagotavljanje predvidenih storitev.

      SISTEMI NOTRANJE KONTROLE

   2.   Cilj:

   Izboljšanje finančnega upravljanja dejavnosti akademije, vključno z dejavnostmi programov, ki se financirajo iz namenskih prejemkov (AGIS, ISEC in MEDA).

      Ukrepi:

   Revizija sistema finančnega upravljanja (sprememba sedanjih finančnih tokov), da bo bolj usklajen in učinkovit za različne dejavnosti akademije. Ta revizija je namenjena tudi nudenju finančnih informacij boljše kakovosti, ki jih zagotavljajo različni upravitelji programov.
   3.   Cilj:

   Uradna potrditev vseh finančnih postopkov in novega računovodskega sistema v skladu s členom 43 okvirne finančne uredbe.

      Ukrepi:

   Odredbodajalec in njegovi pooblaščenci morajo uradno dokumentirati sisteme, ki so bili vzpostavljeni za posredovanje potrebnih finančnih informacij računovodji: računovodja mora potrditi te opise sistemov, da zagotovi kakovost finančnih informacij, ki so mu posredovane zaradi priprave letnih računovodskih izkazov.
   4.   Cilj:

   Izboljšanje okolja za preverjanje odhodkov (točka 14 posebnega letnega poročila Računskega sodišča za proračunsko leto 2008).

      Ukrepi:

   Uradno sprejeti in izvajati postopke in/ali učinkovite sezname za kontrolo za zagotovitev, da so zahtevki za plačila, ki jih predložijo organi, ki organizirajo tečaje v imenu akademije, skladni z veljavnimi upravnimi in finančnimi pravili.

      OSEBJE

   5.   Cilj:

   Zapolnitev praznih delovnih mest, da se tako doseže „običajna“ raven nezasedenih mest (na primer 5 %).

      Ukrepi:

               —

               Sprejeti in izvajati letne načrte za zaposlovanje med leti, ki jih zajema večletni načrt iz točke 1.

               —

               Sprejeti in izvajati smernice na področju zaposlovanja.

         6.   Cilj:

   Okrepitev kadrovske službe.

      Ukrepi:

   V enem letu je treba zasesti vsa trenutno prosta delovna mesta (oziroma, ki jih zasedajo zaposleni preko agencij za zaposlovanje) z začasnimi uslužbenci.

      JAVNA NAROČILA

   7.   Cilj:

   Izboljšanje pogojev za nadzor javnih naročil.

      Ukrepi:

               —

               Sprejeti in uporabljati priročnik o postopkih za javna naročila in sezname za kontrolo, da se tako zagotovi izbor primernih postopkov in njihovo pravilno izvajanje.

               —

               Sprejeti in izvajati letni načrt za nabavo blaga in storitev.

      RAZNO

   8.   Cilj:

   Dokončno zaključiti vprašanje financiranja zasebnih odhodkov.

      Ukrepi:

   Predložiti končno poročilo zunanjega revizorja, ki bo vsebovalo naslednje informacije:

               —

               celoten znesek sredstev, ki se uporabljajo za financiranje zasebnih odhodkov,

               —

               zneske, ki so bili do danes dejansko izterjani,

               —

               za zneske, ki še niso bili izterjani, možnost izterjave in časovni načrt.